Lav et referat af nedenstående tekst:

Tekst:
Modsat kvindernes pokalfinale blev herrernes et sandt drama. Frederikshavn Blackhawks havde hjemmebanefordelen, da de mødte Hvidovre Attack FC. Frederikshavnerne havde omkring 1000 tilskuere i ryggen, og de var så sandeligt vidne til en kamp, der bølgede frem og tilbage. Bedst ud af starthullerne kom Hvidovre. I første periode kom de overraskende foran 2-0. Her var det ikke til at se, at Blackhawks dagen forinden havde vundet deres semifinalekamp med hele 14-3. Der gik dog ikke længe, før frederikshavnerne fandt lidt af lørdagens spil frem. I anden periode scorede Emil Kajgaard to mål, og derudover fandt Rasmus Larsen også vej til netmaskerne. Forlænget spilletid I tredje periode kunne Blackhawks for alvor smage sejren sødme. Kort før slutfløjt førte de med 5-4, og det lignede, at holdet skulle triumfere på hjemmebane i Arena Nord. Hvidovre ville det dog anderledes, og bare 18 sekunder før slutfløjt ødelagde de guldeuforien i hallen med en scoring. Dermed skulle kampen afgøres i forlænget spilletid, og her skulle Hvidovre vise sig at have mest is i maven. Holdet scorede efter knap syv minutters spil, hvilket betød, at Blackhawks måtte nøjes med sølv.

Referat:
Frederikshavn Blackhawks kunne smage sejrens sødme.